### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Betydningen af gode lyd-, lys-, luft- og temperaturforhold i skolen er stor. Indeklimaet spiller en afgørende rolle for læringsudbyttet og sygefraværet blandt børn og voksne. Undersøgelser viser en klar sammenhæng mellem forhold som luftkvalitet og temperatur, og elevernes evne til at læse, skrive og løse opgaver. Forskning viser, at vi f.eks. med bedre luftforhold i klasserne kan forbedre elevernes faglige præstationer med 6-9%.

For Radikale Venstre er det afgørende at vores folkeskoler lever op til de standarder der sikrer et godt indeklima. Vi ser desværre mange skoler i [adresse], der har problemer med indeklimaet, hvor det vil være meget dyrt at renovere dem for at sikre et godt indeklima. Derfor er det vigtigt vi også anvender alternative løsninger for at sikre dette. Disse findes og er mindre omkostningstunge end en total renovering. Især i skoler af ældre dato, er større renoveringsprojekter dyre.

I [adresse] har der eksempelvis været afprøvet luftrensning til forbedring af børn og læreres indeklima på både [adresse] og [adresse], i begge tilfælde med gode resultater.

På baggrund af forsøgene med luftrensning på [adresse] og [adresse] skole ønsker Radikale Venstre at:

1. Belyse hvad det vil koste at udbrede disse tekniske løsninger til de skoler, der har problemer med indeklimaet – herunder sammenligne prisen med klassiske indeklima-tiltag såsom konventionel mekanisk ventilation.

2. Evaluere forsøgene i [adresse] og [adresse].

3. Forberede udbredelsen af de alternative løsninger til de Aarhusianske skoler, der oplever problemer med indeklima, i særdeleshed til skoler, som har problemer med ”tung luft”.